Diari Oficial de la Generalitat Valenciana


Sumari del DOGV 5620, del 17-10-2007 (2007/12987)

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Moixent, realitzada per l'ajuntament del dit municipi a favor de la Generalitat, per a ser destinada a la construcció d'un centre ocupacional per a discapacitats psíquics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12910


Data del document
:   05-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Moixent
    * cultura regional
    * transmissió de la propietat
    * propietat immobiliària

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Moixent, realitzada per l'ajuntament del dit municipi a favor de la Generalitat, per a ser destinada a la construcció d'un centre ocupacional per a discapacitats psíquics. [2007/12799]  
L'Ajuntament de Moixent, en sessió plenària realitzada el dia 8 de març de 2006, va acordar la cessió gratuïta a la Generalitat de la parcel·la de la seua propietat, de 2.616 m² de superfície, situada a l'Àrea «Hortes Velles» de la dita població.  
A proposta de la conselleria de Benestar Social, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'un centre ocupacional per a discapacitats psíquics.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Moixent de la parcel·la de 2.616 m² de superfície, situada en l'Àrea «Hortes Velles» de la dita població, que confronta: nord, parcel·les 26, 28, 38, 44; sud, parcel·les 9, 46, 1, 21, 49, part de 47 i 48; est, parcel·les 36, 10-11-50, 40, 8, vial 45-50, part 47 i 48, i oest, parcel·les 26m vial, 37 i 9.  
Consta inscrita en el Registre de la Propietat d'Enguera al tom 637, llibre 113, foli 141, finca 8894, inscripció 1a.   
Referència cadastral: 4227936SB3407V4655VR.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Rafelbunyol, s'efectua amb la condició de destinar la parcel·la a la construcció d'un centre ocupacional per a discapacitats psíquics, i queda subjecta al que disposa l'article 37 de la Llei 14/2003, de Patrimoni de la Generalitat. Si l'immoble no es destina a la finalitat mencionada o es deixa de destinar posteriorment, revertirà a l'ajuntament cedent amb totes les seues pertinences i accessions.  
Tercer  
L'immoble acceptat s'haurà d'inscriure en l'Inventari General de Béns i Drets de la Generalitat, en concepte de bé de domini públic afecte al servici social assitencial i adscrit a la conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 d'octubre de 2007.- El conseller d'Economia, Hisenda i Ocupació: Gerardo Camps Devesa.